stanford-oval/wikipedia huggingface dataset:
רות מושכל
ביוגרפיה

רות מושכל (לבית חדש) נולדה והתחנכה בחיפה ליעקב ולרחל, נצר למשפחת סלונים ודור שמיני בישראל. מושכל למדה בבית הספר בית חינוך א' בחיפה, ובמהלך לימודיה התיכוניים שימשה גם מדריכה בתנועת הנוער המחנות העולים. עם סיום לימודיה בבית המדרש למורות וגננות בחיפה, התגייסה לצה"ל בשנת 1955. לאחר השירות הצבאי, שכלל שנה בקבע בפיקוד צפון, למדה חינוך וספרות עברית באוניברסיטה העברית בירושלים. בשנת 1961 התגייסה שוב לצה”ל בדרגת סרן, וכיהנה בתפקידי קצינת ח”ן שונים בפיקוד המרכז, לרבות קצינת ח"ן ביחידה, קצינת ח"ן מרחבית, עוזרת לקצינת ח"ן ראשית. בשנת 1969 מונתה לקצינת ח”ן פיקודית בפיקוד המרכז, בדרגת סגן אלוף.
ביוני 1973 מונתה על ידי הרמטכ"ל דוד אלעזר (דדו) לתפקיד קצינת ח"ן ראשית בדרגת אלוף-משנה. והחליפה בתפקיד זה את אל"ם דבורה תומר. רות מושכל פיקדה על חיל הנשים בימי מלחמת יום הכיפורים, במסגרתה התמודדו חיילות צה"ל עם אתגרים שטרם היו כמותם. במהלך המלחמה פשטו שמועות על נפילת חיילות ישראליות בשבי המצרי והסורי. הדבר עורר דאגה רבתי. רות הופיעה בפני התקשורת המקומית והעולמית והודיעה חד-משמעית: אין חיילות נעדרות או שבויות.
לאור חלקן המשמעותי של החיילות בהגנה על הארץ היא פעלה כדי להסיר חסמים שמנעו מנשים למצות את הפוטנציאל שלהן במהלך השירות הצבאי. לצד ניסיונותיה לקדם חיילות לתפקידים הראויים להן פעלה גם לגיוסן של בנות משכבות חלשות ושילובן בצבא.
בשנת 1975 סיימה את תפקידה ופרשה מצה"ל. לאחר פרישתה, השלימה תואר שני בחינוך באוניברסיטת בר-אילן. בהמשך כיהנה כחברת מועצת העיר חולון. בנוסף, שימשה בתפקידים שונים בארגונים של ידידי ישראל בארצות הברית.
מושכל נפטרה בשנת 2015 לאחר התמודדות עם מחלה ממושכת. בצה"ל נקראה בשם ה"פורמלי" רות, אף ששמה הרשמי בתעודת הלידה, אותו העניקו הוריה, היה רותי. מושכל הותירה אחריה בעל, צבי מושכל, ששימש בתפקידים רבים בתחום הפיננסי, ביניהם הגזבר הארצי במשביר המרכזי ושליח בנק הפועלים בארצות הברית, ומקים הסניף בעיר פילדלפיה; בת ושני בנים. נכדה עמוס עצמון, אשר נפצע קשה במהלך מבצע צוק איתן, נישא לבתה של אילנה דיין.
בשנת 2020 נחנכה בשכונת רמת-חן בעיר חיפה כיכר על שמה.
הערות שוליים

↑  נעמי בו-גור, חילופי גברות בצה"ל, דבר, 25 ביוני 1973
↑    צחי קומה, העלוקה: חתונה, עובדה, באתר "ידיעות אחרונות", 22 במאי 2018
↑  יעל הורוביץ, כיכר להנצחת אל"ם רות מושכל נחנכה בחיפה, באתר "חי פה", 18 בדצמבר 2020
קריאת כיכר על שם רות מושכל ז"ל בשכונת רמת חן בחיפה
רות לנגר

| --- | --- |
אין תמונה חופשית
 לידה:  1921 וינה אוסטריה
 פטירה:  2 במאי 1999  (בגיל 78 בערך) לונדון בריטניה
 מידע כללי
 מדינה:  אוסטריה אוסטריה
 ספורט
 ענף ספורט:  שחייה תחרותית
 מועדון:  הכח וינה
 מאמן:  זיגו ורטהיימר
 
רות לנגר-לורנס (בגרמנית: Ruth Langer-Lawrence; ‏ 1921 - 2 במאי 1999) הייתה שחיינית יהודייה-אוסטרית. אלופה ושיאנית אוסטריה בשחייה.
ביוגרפיה

לנגר נולדה וגדלה בווינה. היא החלה להתאמן בשחייה בגיל 11 בקבוצת הכח וינה בהדרכת זיגו ורטהיימר. בהיותה בת 14 בשנת 1935 נבחרה לייצג את אוסטריה בתחרויות עם הונגריה וצ'כיה וזכתה במקום השני בשחיית 200 מטר חתירה. במאי 1936 זכתה במקום שלישי ב-100 מטר חתירה. באמצע שנת 1936 זכתה באליפות אוסטריה במשחים ל-100 מטר חופשי ול-400 מטר חופשי בשיאי אוסטריה חדשים.
בשנת 1936 נבחרה לנגר לייצג את אוסטריה באולימפיאדת ברלין, אולם היא סירבה להשתתף באולימפיאדה, יחד עם השחייניות יהודית דויטש-הספל ולוסי גולדנר, במחאה על מדיניותו של אדולף היטלר, באומרה "אני מסרבת להתחרות על אדמה שמוציאה להורג בצורה מבישה את עמי". בעקבות כך, התאחדות השחייה האוסטרית אסרה עליה להשתתף בתחרויות למשך שנתיים. בעקבות בקשת חנינה החליטה ההתאחדות להאריך את ההשעיה לשנתיים וחצי.
בשנת 1938 עם סיפוחה של אוסטריה על ידי גרמניה, צבעה לנגר את שערה לבלונד ובאמצעות דרכון מזויף ברחה לאיטליה. בשנת 1939 היא קיבלה מקלט מדיני בבריטניה. היא זכתה באליפות בריטניה האחרונה למשחים ארוכים, במשחה ל-5 מייל בנהר התמזה, בין גשר קיו לגשר פאטני, בשיא בריטי חדש של 74:04 דקות. חמישה שבועות לאחר מכן, עם פרוץ מלחמת העולם השנייה, פונתה לנגר מלונדון לבאת' והוגדרה כ"אויבת זרה". לאחר מכן, היא הורשתה לשוב ללונדון. בשנת 1943 היא נישאה לג'ון לורנס ולהם נולדו בן ובת והמשפחה התגוררה בלונדון.
בשנת 1995 התנצל הפרלמנט האוסטרי רשמית בפני לנגר והחזיר את שיאיה והישגיה לספרים.
לפני אולימפיאדת אטלנטה (1996), לנגר אמרה לרויטרס: "בכל פעם שהמשחקים האולימפיים מתקיימים, כואב לי את הלב. זה משהו שיישאר לכל חיים. ההשתתפות האולימפית הייתה הזדמנות של פעם בחיים, אבל כיהודיה, לא יעלה על הדעת בשבילי לקחת חלק בתחרויות אלה בגרמניה הנאצית, שבהם אנשיי נרדפו."
הערות שוליים

↑  וארטהיימר כמפתח ספורט המים באוסטריה, דבר, 19 באוקטובר 1936
↑  בגולה - תחרות שחייה בינלאומית של "הכח" וינה, דואר היום, 18 בדצמבר 1935
בגולה, דואר היום, 5 בינואר 1936
↑  בהכח וינה, דואר היום, 22 במאי 1936
↑  ד"ר משה הרניק, תור הזהב לשחייני הכח בוינה, דבר, 16 ביולי 1939
↑  המכבי העולמי - גורם התעמולה הציונית, הַבֹּקֶר, 24 במרץ 1940
↑  על הספורט באוסטריה, דבר, 28 בדצמבר 1936
↑  מכאן ומכאן, דבר, 3 בנובמבר 1936
↑  רות לנגר - אליפות בריטניה בשחיה, דבר, 10 בספטמבר 1939
↑  ד"ר משה הרניק, איך כבשה רות לאנגר את אליפות התימזה?, דבר, 25 בספטמבר 1939
| --- | --- |
בקרת זהויות :  GND: 121510042  VIAF: 67324675   WorldCat (עם VIAF): 67324675
רפואה תעופתית

רפואה תעופתית היא תת-התמחות ברפואה העוסקת ברפואה מונעת או תעסוקתית בטייסים, צוותי אוויר ואסטרונאוטים. ההתמחות שואפת למנוע או לטפל במצבים אליהם צוותי אוויר יכולים להיחשף, ההתמחות עוסקת במצבם הרפואי של הגורמים האנושיים בתעופה ולכן משפיעה ישירות על בטיחות התעופה. רופא צבאי העוסק ברפואה תעופתית נקרא בארצות הברית מנתח טיסה.
ראו גם

רפואה בחלל
יחידת רפואה אווירית
הערות שוליים

↑  GO FLIGHT MEDICINE - Why do Flight Surgeons Fly?, GO FLIGHT MEDICINE, ‏2014-11-02 (באנגלית אמריקאית)
| --- | --- |
בקרת זהויות :  NLI: 987007282449105171  GND: 4128742-3  NARA: 10640732  NKC: ph608634 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
רפאל מהודר

תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
רפאל מהודר (1889 – אוגוסט 1924) היה מראשוני הרוקחים בתל אביב, חבר אספת הנבחרים הראשונה ובבית משפט השלום העברי ועסקן ציבורי בארץ ישראל.
קורות חיים

נולד ביפו לרחל (לבית שלוש) ולבנימין מהודר, נכד לאהרון שלוש, ממייסדי נווה צדק. למד בתלמוד תורה ואחר כך ב"אליאנס". עם סיום לימודיו נסע לביירות (לבנון), שם למד רוקחות באוניברסיטה האמריקנית עד להסמכתו בשנת 1908.
עם שובו ארצה פתח את בית המרקחת "הבריאות" ברחוב התחנה ביפו.
בימי מלחמת העולם הראשונה התמנה כסגן-קונסול של ספרד ביפו. בתוקף תפקידו זה פעל כדי להקל את הגזירות שהטילו השלטונות העות'מאניים על היהודים, וכדי לתת חסות ספרדית לכל מי שאפשר היה להעניק לו חסות זו. בעת גירוש יהודי יפו ותל אביב יצא גם הוא עם משפחתו אל הגליל, והקדיש את זמנו וממונו לעזרת הגולים והסובלים במושבות הגליל, ואחר כן בטבריה ובדמשק. בדמשק המשיך בהשתדלויות בפני השלטון לטובת מהגרים ומגורשים יהודים מארץ ישראל, ובייחוד הושיט עזרה חשובה לאסירים המדיניים ושקד על ריפוי והספקת תרופות לאנשים בבתי הכלא.
עם סיום המלחמה חזר לתל אביב ופתח עם אחיו, אמיל מהודר, בית מרקחת נוסף, "האחים מהודר", ברחוב הרצל 14. במקביל המשיך בפעילותו הציבורית. הוא היה חבר בבית משפט השלום העברי והסתדרות הרוקחים, ופעל במסגרת אגודת צעירי המזרח. מהודר פעל להקמתה של אגודת הרוקחים המוסמכים בארץ ישראל בני כל הדתות, ובמשך שלוש שנים היה נשיאה. גם בתל אביב המשיך בפעילות למען הכלל, ובין היתר קיבל על עצמו לשמש אפוטרופוס לאלמנות וליתומים.
כיהן באספת הנבחרים הראשונה מטעם רשימת הסתדרות הספרדים.
ב-1924 לקה במחלת הסרטן. הוא נסע לטיפול בפריז, אך כשהתברר כי ימיו ספורים שב ארצה ונפטר למחרת יום חזרתו. נקבר בבית הקברות הישן של תל אביב.
בתו, דרור אורון (1923–1959), הייתה מתרגמת וסופרת.
רם ברגמן

| --- | --- |

 לידה:  1970 (בן 54 בערך) ישראל ראשון לציון, ישראל 
 מדינה:  ישראל 
 תקופת הפעילות:  מ-1994 
 
רם ברגמן (נולד ב-1970) הוא מפיק קולנוע ישראלי, ידוע בזכות הפקת הסרטים ההוליוודיים: "בריק", "לופר", "מלחמת הכוכבים - פרק 8: אחרוני הג'דיי", ו"רצח כתוב היטב", שכולם נכתבו ובוימו על ידי ריאן ג'ונסון.
ביוגרפיה

ברגמן נולד וגדל בראשון לציון, לאביו הייתה חנות למטבחים ואמו עבדה כמזכירה ביקבי כרמל. כנער שיחק בקבוצת הכדורגל מכבי תל אביב. לאחר הצבא חבר הציע לברגמן להצטרף לקורס לקולנוע באוניברסיטה הפתוחה, לאחר שעבד על סרט קצר נטש את הלימודים, החליט שהוא רוצה להתמקד בהפקת סרטים ולנסות את מזלו בארצות הברית.
קריירה

ברגמן ירד תחילה לניו יורק ואחר כך עבר ללוס אנג'לס, ב-1991, בעקבות אחיו המתופף טל ברגמן, שניגן באותה עת עם כוכב הרוק הבריטי בילי איידול. הוא החל לעבוד בהוליווד כעוזר הפקה, תוך שהוא גם "מנסה להבין איך לעשות סרטים" ובאותה השנה הפיק את סרטו הראשון, ולמד את המקצוע בזמן העבודה. באחד ההפקות פגש במפיקה והבמאית דנה לוסטיג, ויחד החליטו להקים חברת הפקות משלהם.
חברת ההפקות של ברגמן ולוסטיג התמחתה בהפקות דלות תקציב, חלקן לא זכו להגיע לבתי הקולנוע, הפיקה כ-15 סרטים, כולל הסרט "סטריפטיז באיגואנה הכחולה" בכיכובה של דריל האנה משנת 2000, עד שהגיעה הההצלחה הגדולה. בשנת 2004, ברגמן פגש את הבמאי-התסריטאי ריאן ג'ונסון בזמן שג'ונסון ניסה ליצור את הסרט "בריק". ברגמן נזכר: "ריאן ניסה לעשות את הסרט הזה במשך שבע שנים אחרי שיצא מבית הספר וכשקראתי את התסריט, הבנתי שמעולם לא ראיתי דבר כזה." בעזרתו של ברגמן ג'ונסון הצליח להפיק את הסרט בהוצאה כספית נמוכה משמעותית. ברגמן תיאר את מערכת היחסים שלהם, כשאמר "אתה לא חושב כשאתה מתחיל למה זה יכול להוביל. אתה פשוט מתמקד ביצירת הסרט, אבל היום אנחנו שותפים ואני חושב שאני אהיה האיש המאושר ביותר אם אוכל להמשיך לעשות איתו סרטים עד סוף חיי". הסרט זכה בפרס מיוחד מטעם חבר השופטים בפסטיבל הסרטים סאנדנס בשנת 2005, ולשבחי מבקרי הקולנוע.
ב-2006 הפיק את הסרט "איזה מין הורים" בכיכובו של דני דה ויטו.
ב-2008 הפיק את הסרט "הנוכלים בלום". בו כיכבו שני השחקנים זוכי האוסקר אדריאן ברודי ("הפסנתרן") ורייצ'ל וייס ("הגנן המסור") על פי תסריט של ריאן ג'ונסון.
ב-2012 הפיק את הסרט "לופר" סרט מדע בדיוני הכולל מוטיב של מסע בזמן, שבוים על ידי ריאן ג'ונסון בכיכובם של ברוס ויליס, ג'וזף גורדון-לוויט ואמילי בלאנט. ב-2014 ברגמן חבר שוב לריאן ג'ונסון והפיק את "הג'דיי האחרון", הסרט השני בטרילוגיית סרטי המשך של "מלחמת הכוכבים".
ב-2013 הפיק את סרטה של נטלי פורטמן "סיפור על אהבה וחושך" על פי ספרו של עמוס עוז.
בנוסף ב-2013 הפיק את סרט הדרמה הקומית "דון ג'ון", בכיכובם של ג'וסף גורדון-לויט וסקרלט ג'והנסון.
בספטמבר 2019 הקימו ברגמן וריאן ג'ונסון את חברת T-Street, חברת יזמות שתפיק תכנים מקוריים לתוכניות קולנוע וטלוויזיה. המיזם מהוון במלואו על ידי חברת המדיה העולמית Valence Media .T-Street השיקה עם עסקת מבט ראשונה עם חברת Media Rights Capital של Valence Media לפרויקטים של סרטים וטלוויזיה. Valence Media מחזיקה בנתח מניות מיעוט משמעותי בחברה. ג'ונסון וברגמן מתכוונים ליצור יצירות מקוריות משלהם דרך החברה, ולהפיק ליוצרים נוספים.
קריירה > רם ברגמן הפקות

ברגמן הוא הבעלים והמייסד של חברת הפקת הסרטים, "רם ברגמן הפקות".
פילמוגרפיה

ביקורת Rave Review‏ - 1994
כוח 98 ‏ - 1996
Wedding Bell Blues‏ - 1996
להשכרה - 1998 (מפיק משותף)
זמן רב מאז - 1998 (מפיק בפועל)
שחור לבן - 1999
שותפים לפשע - 2000
Stranger than Fiction‏ - 2000
סטרפטיז באיגואנה הכחולה - 2000
זואי - 2001
הרוג אותי אחר כך - 2001
Heartbreak Hospital‏ (2002)
מזל קשה - 2003
בארץ האלמנות - 2004
בריק - 2005
המעגל - 2005
נומאד - 2005
שיחות עם אישה אחרת - 2005
שמה קרלה - 2005
זרים יחסית - 2006
תחת אותו ירח - 2007 (מפיק בפועל)
האחים בלום - 2008
הזיקית - 2010
בונראקו - 2010
בלשים מזדמנים - 2011 (מפיק בפועל)
אורגיה כמו פעם - 2011 (מפיק בפועל)
מבקש צדק - 2011
לופר - 2012
דון ג'ון - 2013
סיפור על אהבה וחושך - 2015
חיי פעמיים - 2015
רוג אחת: סיפור מלחמת הכוכבים - 2016 (הופעת קמע ללא קרדיט כטכנאי כוכב המוות)
פפילון - 2017
אחרוני הג'דיי - 2017
רצח כתוב היטב - 2019
רצח כתוב היטב 2 - 2019
בעיית שלושת הגופים - 2024
הערות שוליים

1 2 3  נירית אנדרמן, ברגמן, רם ברגמן, באתר הארץ, 28 בספטמבר 2012
↑  רם ברגמן, הרגליים בסדר תודה, חדשות, 22 בנובמבר 1990
↑  אורית מרלין-רוזנצוייג, הישראלית מאחורי בחזרה מטואיצ'י': "נלחמתי להוציא את הסרט", באתר Xnet‏, 14 באפריל 2018
↑  גואל פינטו, תסריט בלתי ידוע, באתר הארץ, 3 באוקטובר 2001
↑  מריאנה בננסון, עכבר העיר, קורס בבלשנות כללית, באתר הארץ, 7 בדצמבר 2006
↑  אורי קליין, בדידותו הקיומית של התלמיד המחונן, באתר הארץ, 17 באוגוסט 2006
ישי קיצ'לס, עכבר העיר תל אביב, עוד לבנה בחומה, באתר הארץ, 14 באוגוסט 2006
↑  אבנר שביט, עכבר העיר, עולים השבוע בבתי הקולנוע, באתר הארץ, 5 ביולי 2006
↑  נירית אנדרמן, אדריאן ברודי בסרט חדש של רם ברגמן, באתר הארץ, 20 בפברואר 2007
↑  אורי קליין, הנוכלים בלום: יצירה מקורית  על אמנות הזיוף, באתר הארץ, 17 ביוני 2009
↑  אורי קליין, "לופר": סרט מרתק ומרגש, באתר הארץ, 10 באוקטובר 2012
↑  נירית אנדרמן, רם ברגמן יפיק שניים מהסרטים הבאים בסדרת "מלחמת הכוכבים", באתר הארץ, 22 ביוני 2014
↑  נירית אנדרמן, נטלי פורטמן תביים את סיפור על אהבה וחושך של עמוס עוז - ותככב בו, באתר הארץ, 22 ביולי 2013
↑  Fleming Jr., Mike (5 בספטמבר 2019). "'Knives Out' Duo Rian Johnson & Ram Bergman Form T-Street With Funding From Valence Media/MRC: Toronto". נבדק ב-24 בנובמבר 2019. {{cite web}}:  (עזרה)
| --- | --- |
בקרת זהויות :  PLWABN: 9810557546805606  BIBSYS: 14008023  BNE: XX4581049  ISNI: 0000 0001 1658 1223  LCCN: no2006103260  NLK: KAC2020R2330  NTA: 371404355  RERO: 02-A013310047  VIAF: 63771591   WorldCat (עם VIAF): 63771591
רציפות במידה אחידה

באנליזה מתמטית, רציפות במידה אחידה (בקיצור, רציפות במ"א) היא תכונה של משפחה של פונקציות רציפות במידה שווה בקטע (או באופן כללי יותר בין שני מרחבים מטריים). במשפחה שבה התכונה מתקיימת, אם  y קרוב ל-  x אז  f(y) קרוב ל- f(x) לכל הפונקציות במשפחה בבת אחת.
נגדיר באופן פורמלי: יהיו  X מרחב טופולוגי ו- (Y,d_{Y}) מרחב מטרי. תהי  F\subseteq C(X,Y) (כלומר קבוצה של פונקציות רציפות מ- X ל- Y).
נאמר ש- F רציפה במידה אחידה ב- x_{0}\in X אם לכל  \varepsilon >0 קיימת סביבה  N של  x_{0} כך שלכל  x\in N ולכל  f\in F מתקיים  d_{Y}(f(x),f(x_{0}))<\varepsilon .
נאמר ש- F רציפה במידה אחידה אם היא רציפה במידה אחידה בכל  x_{0}\in X.
כאשר נתון  (X,d_{X}) מרחב מטרי קומפקטי אז רציפות במידה אחידה מזדהה עם רציפות במידה שווה במידה אחידה (Uniformly Equicontinuous), כלומר: אם  (X,d_{X}) מרחב מטרי קומפקטי אז  F רציפה במידה אחידה אם ורק אם לכל  \varepsilon >0 קיים  \delta =\delta (\varepsilon )>0 כך שלכל  x,y\in X ולכל  f\in F, אם  d_{X}(x,y)<\delta  אז  d_{Y}(f(x),f(y))<\varepsilon .
תוצאה חשובה הנוגעת לתכונת הרציפות במידה אחידה היא משפט ארצלה-אסקולי, הגורס כי בהינתן מרחב טופולוגי קומפקטי  X, קבוצה  F\subseteq C(X,\mathbb {R} ^{n}) היא קומפקטית אם ורק אם היא סגורה, חסומה ורציפה במידה אחידה.
התוצאה הבאה גם היא נוגעת בתכונת הרציפות במידה אחידה, וניתן להיעזר בה בהוכחת משפט ארצלה-אסקולי: יהיו  X מרחב טופולוגי קומפקטי,  Y מרחב מטרי קומפקטי ו- F\subseteq C(X,Y). אז  F חסומה כליל אם ורק אם  F רציפה במידה אחידה.
קייט אטקינסון

| --- | --- |

 לידה:  20 בדצמבר 1951 (בת 72) יורק, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת דנדי, Queen Anne Grammar School 
 שפות היצירה:  אנגלית 
 סוגה:  שירה, היסטוריה בדיונית, ספרות בלשית 
 פרסים והוקרה:  חבר במסדר האימפריה הבריטית (2011)  פרס סאלטייר (2005)  Not the Booker Prize (2013)  פרס א.מ. פורסטר (1998)  עמית החברה המלכותית לספרות 
 www.kateatkinson.co.uk
 
קייט אטקינסון (באנגלית: Kate Atkinson; נולדה ב-20 בדצמבר 1951) היא סופרת בריטית הכותבת רומנים, מחזות וסיפורים קצרים. סדרת הספרים שכתבה על הבלש ג'קסון ברודי עובדה לסדרת טלוויזיה של ה-BBC. היא זכתה בפרס ויטברד לספר השנה בשנת 1995 על ספרה "מאחורי התמונות במוזיאון" (אנ'), ושוב בשנים 2013 ו-2015.
ראשית חייה

אטקינסון נולדה ביורק, שבאנגליה. היא למדה לימודי מוסמך בספרות אנגלית באוניברסיטת דנדי (אנ'), ובהמשך כתבה דוקטורט (שלא הושלם) בספרות אמריקאית. לאחר לימודיה עבדה, בין היתר, כמזכירה משפטית וכמורה.
קריירת הכתיבה שלה

הרומן הראשון שלה, "מאחורי התמונות במוזיאון", זכה ב-1995 בפרס ויטברד כספר השנה והפך לרב-מכר. בהמשך כתבה ופרסמה רומנים נוספים, כולל את סדרת הספרים על הבלש ג'קסון ברודי – מפקח משטרה לשעבר שהפך לבלש פרטי. היא פרסמה גם מחזות וסיפורים קצרים.
בשנת 2013 זכה רומן נוסף שלה ("חיים ועוד חיים") בפרס ספר השנה (בשמו החדש של הפרס – פרס קוסטה), ובשנת 2015 זכתה בפרס בשלישית (על ספרה "חיים אחרים" – A God In Ruins) (שני הספרים תורגמו לעברית על ידי שרון פרמינגר).
אטקינסון ביקרה את האופן בו סוקרה הקריירה שלה בתקשורת. כך, למשל, כאשר זכתה בפרס ויטברד הוענקה מרבית תשומת הלב התקשורתית להיותה אם יחידנית.
אטקינסון מונתה לחברת מסדר האימפריה הבריטית (MBE) בשנת 2011, בגין תרומתה לספרות.
חיים אישיים

אטקינסון הייתה נשואה פעמיים: כשהייתה סטודנטית נישאה לאבי בתה הבכורה, ובהמשך – לאבי בתה השנייה. היא מתגוררת באדינבורו, סקוטלנד.
ספריה שתורגמו לעברית

מאחורי התמונות במוזיאון (1995), תרגמה יעל אכמון, הוצאת ינשוף, 2005.
מקרים אבודים (2004), תרגמה עפרה אביגד, הוצאת עברית, 2006.
אקדח במערכה הראשונה (2006), תרגמה עפרה אביגד, הוצאת כתר, 2007.
מתי כבר יהיו חדשות טובות (2008), תרגמה עפרה אביגד, הוצאת עברית, 2009.
חיים ועוד חיים (2013), תרגמה שרון פרמינגר, ידיעות ספרים, 2014.
חיים אחרים (2015), תרגמה שרון פרמינגר, ידיעות ספרים, 2019.
המתמללת (2018), תרגמה קטיה בנוביץ', ידיעות ספרים, 2021.
הערות שוליים

1 2  "Kate Atkinson - Literature". literature.britishcouncil.org. נבדק ב-2019-03-01.
1 2  "Edinburgh author Kate Atkinson has revealed a secret of her success". www.scotsman.com (באנגלית). נבדק ב-2019-03-01.
↑  "Kate Atkinson, novelist". Desert Island Discs. BBC Radio 4. 30 בנובמבר 2018. נבדק ב-30 בנובמבר 2018. {{cite news}}:  (עזרה)
↑  תבנית:London Gazette
↑    Helen Brown, ‏A writer's life: Kate Atkinson, The Telegraph, 29 August 2004
| --- | --- |
בקרת זהויות :  NLI: 987007297233005171  PLWABN: 9810606384105606  BIBSYS: 90915451  BNE: XX879550  BnF: cb13077064z (data)  CANTIC: a10921850  CiNii: DA09351354  GND: 118197436  ICCU: UBOV103165  ISNI: 0000 0001 2135 0606  LCCN: n95087301  LNB: 000014511  MusicBrainz: 4f82f9e8-b7e4-419a-b4f5-8bd3fcc255b3  NDL: 01138772  NKC: xx0012835  NLA: 35420880  NLG: 79549  NLK: KAC200801484  NSK: 000238348  NTA: 126129762  RERO: 02-A027681937  SELIBR: 231793  SUDOC: 050149199  VIAF: 59219639   WorldCat (עם VIAF): 59219639 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
קייזרסלאוטרן

קייזרסלאוטרן (בגרמנית: Kaiserslautern, ‏האזנהקובץ:De-Kaiserslautern.ogg‏Ⓘ‏) היא עיר במדינת ריינלנד-פפאלץ בדרום-מערב גרמניה.
אוכלוסיית העיר מונה 99,469 תושבים בנוסף לכ-30,000 חיילי נאט"ו (בעיקר אמריקנים) ומשפחותיהם. סמל העיר הוא מגן בצבעים אדום ולבן עם קרפיון, שהיה המאכל האהוב על פרידריך הראשון, במרכזו.
היסטוריה

יישוב פרהיסטורי באזור קייזרסלאוטרן התקיים לפחות עד שנת 800 לפנה"ס. במיזאו, עיר שנמצאת 29 קילומטרים מערבית לקייזרסלאוטרן, נחשפו קברים קלטיים בני 2,500 שנה. הממצאים נמצאים כיום במוזיאון ההיסטוריה בשפאייר.
קייזרסלאוטרן קיבלה את שמה מפרידריך הראשון, קיסר האימפריה הרומית הקדושה. בימי הביניים הפך נהר הלאוטר את החלק העתיק של העיר לאי. כמו כן, בשנים 1152-1160 נבנתה טירתו של פרידריך, מול בניין העירייה ניתן עדיין לראות שרידים מהטירה. טירה אחרת, ננשטיין, נבנתה לשמירה על המבוא המערבי של העיר.
השטיפטקירכה (Stiftkirche), הכנסייה העתיקה ביותר בקייזרסלאוטרן, נבנתה בין השנים 1250 ו-1350. בשנת 1267, לאחר שאוכלוסייתה גדלה, קיבלה העיר צ'רטר מרודולף הראשון, מלך גרמניה.
ב-1519, הפך פרנץ פון זיקינגן לבעלי טירת ננשטיין. זיקינגן היה פרוטסטנטי וננשטיין הפכה למעוז האצילים המקומיים שתמכו ברפורמציה. זיקינגן והאצילים פתחו בקרב מול הארכיבישוף של טריר, אך הם הפסידו בקרב וחזרו לננשטיין, שכותרה על ידי צבא נסיכים גרמנים קתולים חמושים בתותחים. זיקינגן עצמו נהרג בזמן ששאיפותיהם הפרוטסטנטיות של שאר האצילים דוכאו בידי הנסיכים.
רוזן האזור, יוהאן קזימיר, הגיע לקייזרסלאוטרן בזמן מלחמת שלושים השנים. כיבוש ספרדי נוקשה במשך עשר שנים הסתיים כשצבאות פרוטסטנטיים שוודיים שחררו את האזור. ב-1635 גדודים קרואטים של צבא הקיסר האוסטרי נכנסו לקייזרסלאוטרן ורצחו 3,000 מ-32,000 התושבים. העיר נבזזה ונשדדה במשך שלושה ימים. לאנדשטול ניצלה מגורל דומה כשנכנעה ללא קרב. רק 160 שנה מאוחר יותר חזרה האוכלוסייה לכמותה מלפני הקרב.
צרותיה של העיר לא תמו עם שלום וסטפאליה ב-1648. מושל פפאלץ נתקל בבעיות רבות והורה על השמדת כל הטירות, כולל טירת ננשטיין. הצרפתים פלשו וכבשו את האזור מספר פעמים ושכנו בעיר בשנים 1686-1697. האזור כולו היה מוכה קרבות בין הצרפתים לגרמנים במאה ה-18. ב-1713, השמידו הצרפתים את טירת ברברוסה ואת מגדלי העיר. מ-1793 עד הבסתו של נפוליאון בקרב ווטרלו, הייתה העיר תחת כיבוש צרפתי.
לאחר נסיגת צרפת, הפכו קייזרסלאוטרן ופפאלץ למחוז בבוואריה. שלטון בוואריה הסתיים ב-1918, עם פרוץ מלחמת העולם הראשונה בה כבשו הצרפתים מחדש את האזור.
במלחמת העולם השנייה הופצצו כ-60 אחוז מהעיר על ידי מטוסי בעלות הברית. מסילת הרכבות והכבישים הראשיים היו המטרות העיקריות. המתקפות הכבדות ביותר אירעו ב-7 בינואר 11 באוגוסט ו-28 בספטמבר בשנת 1944. מקרב 20,000 הבתים שהיו בעיר, 11,000 נהרסו או נפגעו.
ב-20 במרץ 1945 חצה צבאו של עומר בראדלי את נהר הריין. קייזרסלאוטרן נכנעה ללא התנגדות והמלחמה נסתיימה באזור זה.
אתרים בעיר

כיום, קייזרסלאוטרן היא עיר מודרנית וטכנולוגית.
בעיר מספר אוניברסיטאות ידועות, מוסדות מחקר בינלאומיים ומכללות טכניות.
בניין העירייה הוא אחד המבנים הגבוהים בעיר, הוא נמצא בעיר התחתית. הבניין עוצב בדומה לבניין העירייה של דבנפורט, איווה, ארצות הברית - אחת מהערים התאומות של קייזרסלאוטרן. בקומה העליונה ניתן לצפות בתמונה פנורמית של העיר והאזורים סביבה.
בקייזרסלאוטרן גנים בוטנים גדולים בסגנון יפני.
ספורט

קבוצת הכדורגל של העיר, פ.צ. קייזרסלאוטרן משחקת כיום (נכון לעונת 2024/25) בבונדסליגה השנייה.
ערים תאומות

ספרד איגולאדה, ספרד
יפן בונקיו, טוקיו, יפן
מקדוניה ביטולה, מקדוניה
בוסניה והרצגובינה באניה לוקה, בוסניה והרצגובינה
גרמניה ברנדנבורג על נהר האבל, גרמניה
פורטוגל גימראאס, פורטוגל
צרפת דוזי, צרפת
ארצות הברית דבנפורט, איווה, ארצות הברית
בריטניה ניוהאם, לונדון, בריטניה
דנמרק סילקבורג, דנמרק
צרפת סן קנטן, צרפת
בולגריה פלבן, בולגריה
ארצות הברית קולומביה, דרום קרוליינה, ארצות הברית
בריטניה רות'רהאם, בריטניה
ראו גם

| 0 | 1 | 2 |
| --- | --- | --- |
| עיינו גם בפורטל: |   | פורטל גרמניה |
מבט על מרכז קייזרסלאוטרן מראש בניין העירייה.
פארק ציבורי בעיר
רשת חשמל

תרשים כללי של משק חשמל. הרשת מורכבת מהקווים והשנאים
מסוק של חברת החשמל מנקה קווי מתח של רשת החשמל כתחזוקה מונעת
רשת חשמל היא מערכת אשר מוליכה אנרגיה חשמלית (להלן: חשמל) ממקורות המתח אל הצרכנים. המונח מתאר גם כל מקטע חלקי של המערכת.
רשת חשמל ארצית מורכבת מקווי הולכה במתחים שונים – מערכת הולכה המוליכה את החשמל למרחקים גדולים, מערכת חלוקה המחוברת לצרכנים, מערכת השנאה המשנה את המתחים.
עקרון הפעולה של רשת חשמל ארצית הוא העלאת המתח של החשמל המיוצר בתחנות הכוח, הולכתו למרחקים ארוכים, הורדתו למתחי ביניים בתחנות משנה, הולכתו למרחקים קצרים וחלוקתו תוך הורדתו למתחים המתאימים לצרכן הסופי.
רשת חשמל מקומית מוליכה את החשמל מהחיבור הראשי או מגנרטור מקומי אל הצרכנים.
ראו גם

משק חשמל
תקשורת נתונים מעל רשת החשמל
רפואת ילדים

בדיקה רפואית של תינוק
רפואת ילדים (בלועזית: פֶּדיאטריה, מיוונית: παιδί ‏(paidi) = "ילד", ιατρός‏ (iatros) =  "רופא") היא דיסציפלינה רפואית העוסקת בטיפול הרפואי בתינוקות, ילדים ומתבגרים (החל מגיל ינקות ועד לגילאי 16-21, דבר המשתנה במדינות שונות). ברוב מדינות העולם רופאי ילדים חברים באיגודים מקצועיים לאומיים לרפואת ילדים, כדוגמת האקדמיה האמריקאית לרפואת ילדים. בישראל פועל "האיגוד לרפואת ילדים בישראל" במסגרת ההסתדרות הרפואית בישראל. בנוסף קיימים ארגונים המאגדים מספר מדינות (דוגמת ALAPE, הארגון הלטינואמריקאי לרפואת ילדים ו-EAP, האקדמיה האירופאית לרפואת ילדים, וישנו גם ארגון בינלאומי הקרוי IPA).
רפואת ילדים שונה מרפואת בוגרים בהיבטים רבים. ההבדלים הברורים מאליהם הם גודל גופו של המטופל ושלבי התפתחות האיברים בגוף. גופו של תינוק, או יונק, לא רק שונה בגודלו מגופו של אדם בוגר אלא שמבחינה פיזיולוגית קיימים הבדלים משמעותיים בין בוגר לתינוק. טיפול רפואי בילדים מעורר קשת שלמה של היבטים ייחודיים בתחומים כגון: מומים מולדים, אימונולוגיה, אונקולוגיה ועוד. ככל שהולכים ומשתכללים אמצעי הרפואה, הולכות ומתרבות המחלות המטופלות כבר בשלבי הינקות והילדות, בידי רופאי ילדים. רבים מן הילדים החולים במחלות כרוניות זוכים להגיע לבגרות וממשיכים את הטיפול במחלתם בידי רופאים אחרים. רופאי ילדים מתמודדים אף עם מחלות זיהומיות באופן תכוף יותר מתחומי רפואה אחרים וכן דואגים לחיסון אוכלוסיית הילדים.
רבים מרופאי הילדים מתמחים בתת-תחומים, דוגמת ההתמחות הקיימת ברפואת מבוגרים. כך קיימים רופאים המומחים ברפואת לב של ילדים, באופן מיוחד במומי לב מולדים. קיימת התמחות באונקולוגית ילדים. כמעט כל תחום התמחות הקיים ברפואת מבוגרים (להוציא גריאטריה) קיים אף ברפואת ילדים, אולם קיימים מספר תחומי התמחות ייחודיים לרפואת ילדים: רפואת מתבגרים וכן נאונאטולוגיה (רפואת פגים ותינוקות שזה עתה נולדו).
ילדות היא התקופה בה נעשית הגדילה המואצת ביותר של איברי הגוף. רופאי ילדים מתמחים בזיהוי ובהבחנה שבין גדילה והתפתחות תקינים לבין סימנים לתחלואה בהתפתחות.
הבדל חשוב נוסף בין רפואת ילדים לבין רפואת בוגרים היא בעובדה שילדים הם, בדרך כלל, בחזקת קטינים מנקודת מבט חוקית ואינם יכולים לקבל החלטות רפואיות עבור עצמם. רפואת הילדים מקדישה תשומת לב מיוחדת ליחס שבין הילד לבין מי שאחראי להשגחה ולטיפול בו. זיהוי סימני התעללות או הזנחה של ילדים, שיתוף פעולה של הורים בטיפול הרפואי, כל אלה ייחודיים לרפואת הילדים. רופאי ילדים במהלך הטיפול מתייחסים לעיתים קרובות למשפחה כולה ולא רק לילד הנמצא תחת טיפולם. טיפול במתבגרים אף הוא תחום המעלה בעיות ייחודיות. אף שהמתבגר לעיתים קרובות הוא עדיין בגדר קטין, רבים מן המתבגרים עומדים כבר על דעתם ומבקשים ליטול חלק פעיל בקבלת ההחלטות הטיפוליות בעבור עצמם.